Pranešimas žiniasklaidai

2024 m. spalio 1 d.

**Didžiausi pasaulio investicijų fondai į investicijų portfelius įtraukia kriptovaliutas**

**Didžiausios pasaulio investicijų milžinės, stambios ne finansų sektoriaus kompanijos ir net valstybiniai turto fondai pastaruoju metu į savo portfelius įtraukė didelius kriptovaliutų kiekius. Skaitmeninės valiutos per kelerius pastaruosius metus visiškai atsikratė finansų pasaulio pakraščio etiketės ir tapo svarbia šiuolaikinių investavimo strategijų dalimi.**

Privatiems investuotojams, kurių ir Lietuvoje pastaruoju metu sparčiai daugėja, tai ženklas, kad kriptovaliutos tampa patikimų, saugiu investiciniu turtu, galinčiu padėti diversifikuoti valdomą portfelį ir padidinti grąžą.

„Blokų grandinės (angl. blockchain) technologijai vystantis vis daugiau investuotojų įtraukia skaitmeninį turtą į savo portfelius: siekia diversifikuoti su rinkos svyravimais susijusias rizikas, ieško galimybių gauti potencialiai didesnę grąžą, nepražiopsoti pasaulinių tendencijų. Istoriniai duomenys rodo, kad kriptovaliutos į įvairius pokyčius rinkoje reaguoja kitaip nei tradicinės turto klasės, todėl gali būti tinkama investicinė priemonė nestabiliais laikais“, – sako Jonas Juengeris, Lietuvoje veikiančio „Binance“ kriptokeityklos padalinio „Bifinity“ vadovas.

**Investuotojai rizikos bijo mažiau**

Tokių kriptovaliutų kaip bitkoinas (BTC) ir eteris (ETH) įtraukimas į diversifikuotą portfelį suteikia galimybę potencialiai padidinti grąžą ir kartu sumažinti su rinkos svyravimais susijusią riziką.

Iš JAV finansų įstaigų pateiktų antrojo ketvirčio ataskaitų matyti, kad kai kurios net labiausiai rizikos vengiančios Volstrito investicinės milžinės į savo investicinius portfelius įtraukė gerokai daugiau kriptovaliutų. „Goldman Sachs“ ir „Morgan Stanley“ pranešė, kad įsigijo daugiau kaip 600 mln. dolerių vertės neatidėliotinų bitkoinų ETF – gerokai daugiau nei praėjusį ketvirtį.

Šis žingsnis išryškina vis stipresnę tendenciją – tradicinės finansų institucijos, šeimos biurai, privatūs ir net nefinansinės viešosios įmonės ima pripažinti skaitmeninį turtą ir jį vis drąsiau įtraukia į savo investicinius portfelius.

**Finansinio turto rizikos ir grąžos santykis per 365 dienas**

*Šaltinis: CCData*

A screen shot of a graph

Description automatically generated

**Susidomėjo šeimos biurai, verslas ir vyriausybės**

Didėjantis tokių finansų įstaigų kaip „Goldman Sachs“ ir „JPMorgan“ dalyvavimas kriptorinkoje – tik ledkalnio viršūnė. Šeimos biurai, tradiciškai valdantys itin didelės vertės asmenų turtą, taip pat žengia į kriptovaliutų erdvę.

Remiantis finansinių paslaugų bendrovės „BNY Mellon“ ataskaita „Family Office Investment Insights“, kriptovaliutos dabar sudaro 5 proc. šeimos biurų portfelių – toks investicijų paskirstymas prieš dešimtmetį būtų buvęs neįsivaizduojamas. Be to, 33 proc. šeimos biurų specialistų nurodo, kad aktyviai investuoja į kriptovaliutas ir gali padidinti jų dalį valdomuose portfeliuose. Galimybė diversifikuoti portfelį ir uždirbti juos traukia į turto klasę, kurią dar prieš kelerius metus aplenkdavo.

Nemaža kliūtimi investicijoms vis dar yra nepakankamai išvystyta skaitmeninio turto reguliavimo aplinka. Tiesa, ji gerėja dėl, pavyzdžiui, tokių iniciatyvų kaip ES Reglamentas dėl kriptoturto (MiCA) ar JAV vertybinių popierių ir rinkų komisijos (SEC) sprendimo leisti prekybą biržoje su momentine („spot“) bitkoino kaina tiesiogiai susietiems fondams.

Kriptovaliutomis vis dažniau domisi ne tik finansų įstaigos ar privatūs investuotojai, bet ir su finansų sektoriumi nesusijusios viešos įmonės, kurių balansuose taip pat yra skaitmeninio turto. Vienos tokių – „MicroStrategy“ ir „Block“

Vis labiau populiarėja ir idėja įtraukti kriptovaliutas į valstybių turto fondus. Pavyzdžiui, Norvegijos valstybinis turto fondas, didžiausias pasaulyje, šiais metais gerokai padidino savo netiesiogines bitkoinų atsargas.

**Kriptovaliutų įtaka portfelio rezultatams**

Įvairūs skaičiavimai rodo, kad net ir nedidelis kriptovaliutų kiekis asmeniniame investiciniame krepšelyje gali pagerinti rezultatus, nes pagerėja rizikos ir grąžos santykis.

Analitikos bendrovės „CCData“ pateikiami istoriniai duomenys rodo, kad kriptovaliutos gali užtikrinti gana didelę grąžą, o jų vertės kitimas pasižymi maža koreliacija su rinkoje prekiaujamų akcijų kainų pokyčiais. Šis gana unikalus derinys gali ne tik pagerinti investicinio portfelio grąžą, bet ir padidinti diversifikaciją.

Ta pati analizė atskleidžia, kad į investicinius portfelius įtraukti kriptoportfeliai turi potencialą generuoti didesnę investicinę grąža, palyginti su patiriama rizika. Atsižvelgiant į investicinės rizikos ir potencialios grąžos santykį, per pastaruosius metus BTC ir ETH pademonstravo gerus rezultatus ir buvo patraukli alternatyva tradicinėms investicijoms.

Pavyzdžiui, anot „CCData“, portfelis, optimizuotas į jį įtraukiant skaitmeninį turtą, galėtų pasiekti 17,5 proc. metinę grąžą ir 6,25 proc. metinį vertės svyravimą. Palyginimui, portfelio be skaitmeninio turto metinis kintamumas esant tokiai pačiai grąžai siekia 7,46 proc.

„Tai rodo, kad kriptovaliutos gali turėti teigiamos įtakos portfelio rezultatams, nes pagerina rizikos ir grąžos santykį, o investuotojams suteikia daugiau galimybių pasiekti optimalias portfelio konfigūracijas, atitinkančias jų rizikos toleranciją ir grąžos lūkesčius“, – sako J. Juengeris.